पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनाकाल में भी रणथम्भौर नेशनल पार्क में सुबह घूमने वालों का तांता लगा रहता है। जिससे जंगली जानवरों में भी कोरोना संक्रमण का खतरा बढ गया है। सवाई माधोपुर शहर के पास स्थित नाका राजबाग की आम चौकी से प्रवेश कर शहरवासी सुबह जंगल में पैदल घूमने जाते है। रोजाना सुबह 5 बजे से 9 बजे तक और शाम को 5.30 से 7.30 बजे तक जगंल में लोगों की आवाजाही बनी रहती है। जबकी नेशनल पार्क की सीमा में प्रवेश वर्जित है।
सवाई माधोपुर शहर से करीब डेढ से दो किलोमीटर दूर गाडाडूब एनीकट स्थित है। जो की रणथम्भौर नेशनल पार्क के जोन नम्बर एक में आता है। यहां सुबह शाम जंगली जानवर पानी पीने आते है और स्वछंद विचरण करते है। इसी वजह से शहरवासियों का यहां जमघट लगा रहता है। जंगल में आम लोगों का प्रवेश रोकने के लिए वन विभाग की ओर से एक वन चौकी भी बनाई हुई है जिसे आम चौकी के नाम से जाना जाता है। अक्सर इस चौकी ताला ही लगा रहता है। हाल ही में वन व पर्यावरण मंत्रालय भारत सरकार की वन्यजीव शाखा के डीआईजी राकेश कुमार जगेनिया ने एक एडवाइजरी जारी की थी और सभी राज्यों को नेशनल पार्क, सेंचुरी व संरक्षित वन क्षेत्र में मानव दखल बन्द करने के निर्देश दिए थे। जिससे वन्य जीवों में कोरोना का संक्रमण नहीं हो।
फिलहाल रणथम्भौर में वन्य जीवों में कोरोना के संक्रमण का खतरा बराबर बना हुआ है। पिछले दो तीन दिन से रणथम्भौर की फ्लाइंग टीम की ओर से रोजाना शाम को गश्त करके आमजन को नेशनल पार्क की सीमा से बाहर भी निकाला जाता है लेकिन लोगों की उदासीनता व कोरोना प्रोटोकॉल का पालन नहीं करने पर वन्यजीवों में कोरोना संक्रमण का खतरा बना हुआ है।
इनका कहना है
रणथम्भौर बाघ परियोजना के उप वन संरक्षक महेंद्र शर्मा ने कहा कि रणथम्भौर में स्टाफ की कमी है नेशनल पार्क में वनरक्षकों के 123 पद स्वीकृत है लेकिन इनमें से करीब 70 पद खाली होने के पार्क की तैनात नहीं है। फिलहाल इसके लिए फ्लाइंग को गश्त करके मानव दखल बन्द करने के निर्देश दे रखे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn